เอไอเอเปิดทาง คนไทยบริหาร
กลุ่มเอไอเอลั่น พร้อมผลักดันให้คนไทยนั่งเก้าอี้บริหารสูงสุด หลังทุ่มเทสร้างคน
13 ต.ค. 2559

กลุ่มเอไอเอลั่น พร้อมผลักดันให้คนไทยนั่งเก้าอี้บริหารสูงสุด หลังทุ่มเทสร้างคน
นายอึง เค็ง ฮุย ประธานเจ้าหน้าที่บริหารระดับภููมิภาคกลุ่มเอไอเอ เปิดเผยว่า กลุ่มเอไอเอมีนโยบายสนับสนุนให้คนท้องถิ่นขึ้นนั่งตำแหน่งบริหารสูงสุด หากมีความรู้ความสามารถเพียงพอ ซึ่งที่ผ่านมาได้พยายามสร้างคนอย่างหนัก เพื่อให้แต่ละคนประสบความสำเร็จในเส้นทางอาชีพที่สูงที่สุด
อย่างไรก็ตาม การที่ธุรกิจประกันชีวิตในไทยมีขนาดใหญ่ และเป็นตลาดที่มีนัยสำคัญต่อกลุ่มเอไอเอ จึงต้องการคนที่มีคุณสมบัติที่เหมาะสมจริงๆ จึงได้แต่งตั้งนายตัน ฮาค เลห์ ประธานเจ้าหน้าที่บริหารเอไอเอ ประเทศไทย คนใหม่
“ในประเทศสิงคโปร์ มาเลเซียฮ่องกง จีน ทางกลุ่มเอไอเอ ล้วนเป็นคนท้องถิ่นขึ้นมาเป็นผู้บริหารทั้งสิ้น” นายฮุย กล่าว
นายฮุย กล่าวว่า กลุ่มเอไอเอยังมองว่าประเทศไทยมีโอกาสในการเติบโตทางธุรกิจสูง แม้ว่าในปัจจุบันเศรษฐกิจจะมีการชะลอตัว และมีการเปลี่ยนแปลงทางการเมือง แต่จากการที่อยู่ในไทยมายาวนาน ทำให้เข้าใจถึงสภาพการเปลี่ยนแปลงดังกล่าวได้ และสามารถปรับตัวให้เข้ากับการเปลี่ยนได้มาอย่างต่อเนื่อง รวมถึงสถานการณ์ในปัจจุบัน